Diari Oficial de la Generalitat Valenciana


Sumari del DOGV 7261, del 25-04-2014 (2014/3596)

Notificació del laude emés per la Junta Arbitral de Transports de València. Expedient número V-92/2013.
-------------------------------------------------------------------------------------------------------

### Dades del document

Número de DOGV
:   7261

Data del DOGV
:   25-04-2014

Secció del DOGV
:   V. ANUNCIS - C) ALTRES ASSUMPTES

Número del document
:   2014/3596


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació del laude emés per la Junta Arbitral de Transports de València. Expedient número V-92/2013. [2014/3596]  
Ramón Escrig Moreno, president de la Junta Arbitral de Transports de València, manifesta que d'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, fa saber a Stands Montajes y Eventos, SL, que s'ha dictat laude en l'expedient de referència i al no haver-se pogut notificar per desconegut, ignorat parador o absència, es fa a través de la present publicació, als efectes legals oportuns. El contingut íntegre del laude és el que es ressenya a continuació:  
  
«Tribunal. President: Ramón Escrig Moreno. Vocals: Anna Caballero Costa. Jaime Agramunt Font de Mora. Secretària vocal: Amparo Peris Catalá. Parts. Reclamant: Trans-Valemar, SL. Reclamat: Stands Montajes y Eventos, SL, que no compareix a l'acte de vista, i ha sigut citada a través del DOCV.  
València, 27 de febrer de 2014, a les 11.05 hores es constituïx la Junta Arbitral de Transports pels membres expressats al marge i amb l'assistència de les parts per a resoldre l'expedient V-92/2013 i es procedix a la celebració de la vista oral respecte de la següent reclamació: impagament de ports. Incompareixença del demandat. Citació a través del DOCV.  
Iniciada la vista oral, el president procedix a comprovar la identitat de la part compareixent i la qualitat amb què intervé.  
S'informa que davant de la reiterada impossibilitat de citació i notificació realitzada a través de Correus, s'ha procedit a la seua publicació en el Diari Oficial de la Comunitat Valenciana, per ser Silla (València) l'últim domicili conegut, núm. 7204, de 31.01.2014.  
Concedida la paraula a la reclamant deixa basada la seua demanda en els següents antecedents de fet:  
1. Es ratifica en tots els motius de la seua demanda i manifesta que com a conseqüència de les relacions comercials existents entre les parts, la reclamant va realitzar, per compte de la reclamada, diversos transports realitzats tal com queden especificats en el text de les factures adjuntes a la demanda. A continuació es van presentar al cobrament les factures núm. 12CON29, d'11.09.2012, per import de 732,05 euros, la núm. 12CON30, d'11.09.2012, per import de 798,60 euros, i la núm. 12N1289, de 19.09.2012, per import de 816,75 euros.  
Realitzades diverses gestions de cobrament sense aconseguir-ho és per això que s'interposa la present demanda. Acaba sol·licitant que amb el reconeixement previ del seu dret es condemne la reclamada al pagament de la quantitat total de 2.347.40 euros.  
S'apliquen els següents fonaments jurídics  
1. La competència territorial de la Junta, de la qual res s'al·lega, ve determinada en els articles 6 i 7.2 del Reglament de la LOTT (RD 1211/1990).  
2. La submissió ve determinada d'acord amb l'article 38 de la Llei 16/1987, de 30 de juliol, d'Ordenació dels Transports Terrestres, d'acord amb la redacció que en fa l'article 162 de la Llei 13/1996, de 30 de desembre, de Mesures Fiscals, Administratives i d'Orde Social, que modifica la Llei 16/1987, de 30 de juliol, d'Ordenació dels Transports Terrestres: «es presumirà que hi ha el referit acord de sotmetiment a l'arbitratge de les Juntes sempre que la quantia de la controvèrsia no excedisca de 6.000.00 euros i cap de les parts intervinents en el contracte hagen manifestat expressament a l'altra la seua voluntat en contra abans del moment en què s'inicie o haguera d'haver-se iniciat la realització del servici o activitat contractat». No consta en l'expedient que s'haja fet cap manifestació en el sentit preceptuat, i d'altra banda es considera que l'import de cada una de les factures reclamades no supera el límit legal establit, per la qual cosa la demanda va ser admesa.  
  
3. De les manifestacions realitzades en vista es deduïx que, efectivament, els ports que són reclamats en esta demanda i la factura dels quals hi consta adjunta van ser realitzats, la qual cosa determina el dret al seu cobrament per part de la reclamant.  
Per tot això, valorades les declaracions manifestades en la vista i la resta de documents que consten en l'expedient, després de les oportunes consideracions, la Junta, per unanimitat dels seus membres, dicta el laude següent:  
Estimar la demanda interposada per Trans-Valemar, SL, representada per José Luis Arce Vilanova, assistit pel lletrat José Manuel Aparisi Torres contra Stands Montajes y Eventos, SL, per haver quedat acreditat que es van realitzar els transports tal com s'havien contractat, la qual cosa dóna un dret de cobrament a la reclamant.  
Per tot això Stands Montajes y Eventos, SL, haurà d'abonar a Trans-Valemar, SL, la quantitat de dos mil tres-cents quaranta-set euros amb quaranta cèntims (2.347,40 euros).  
Contra este laude pot exercitar-se l'acció d'anul·lació davant del Tribunal Superior de Justícia de la Comunitat Valenciana en el termini de dos mesos següents a la seua notificació, d'acord amb el que preveuen els articles 40 a 43, ambdós inclosos, de la Llei 60/2003, de 23 de desembre, d'Arbitratge.  
Amb independència d'això, dins dels deu dies següents al de la notificació del laude podrà sol·licitar-se a esta Junta Arbitral la seua correcció, aclariment o complement, d'acord amb l'article 39 de l'esmentada Llei d'Arbitratge.  
Transcorreguts vint dies des de la notificació d'este laude a les parts, podrà instar-se la seua execució forçosa, davant del Jutjat de 1a Instància de València conforme establixen els articles 44 i 45 de la Llei 60/2003, de 23 de desembre, d'Arbitratge i 548 de la Llei 1/2000, de 7 de gener, d'Enjudiciament Civil.»  
Els terminis dels recursos continguts en el laude transcrit seran computables a partir de l'endemà de la publicació del present edicte en el Diari Oficial de la Comunitat Valenciana.  
  
València, 10 d'abril de 2014.- El president de la Junta Arbitral de Transports de València: Ramón Escrig Moreno.